2,4-ஈரமினோதொலுயீன்

2,4-ஈரமினோதொலுயீன் (2,4-Diaminotoluene) என்பது C6H3(NH2)2CH3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இதை 2,4- டையமினோதொலுயீன் என்ற பெயராலும் இதை அழைக்கலாம். இதே மூலக்கூற்று வாய்ப்பாட்டைக் கொண்ட ஆறு மாற்றியங்களில் 2,4-ஈரமினோதொலுயீன் சேர்மமும் ஒன்றாகும். தூய்மையான நிலையில் இச்சேர்மம் வெண்மை நிறத்துடன் காணப்படுகிறது. வர்த்தக மாதிரிகள் மஞ்சள், பழுப்பு நிறங்களுடன் காணப்படுகின்றன, 2,4-இருநைட்ரோதொலுயீனை நிக்கல் வினையூக்கியைப் பயன்படுத்தி ஐதரசனேற்றம் செய்து இதைத் தயாரிக்கலாம். வர்த்தக மாதிரிகள் பெரும்பாலும் 20% 2,6-மாற்றியத்தைப் பெற்றுள்ளனRobert A. Smiley "Phenylene- and Toluenediamines" in Ullmann's Encyclopedia of Industrial Chemistry, 2002, Wiley-VCH, Weinheim. .
பாலியூரித்தேன் தயாரிக்க உதவும் முன்னோடிச் சேர்மமான தொலுயீன் டையைசோசயனேட்டு என்ற சேர்மத்தைத் தயாரிப்பில் 2,4-ஈரமினோதொலுயீன் ஒரு முன்னோடிச் சேர்மமாக விளங்குகிறது. 

பென்சீன்டையசோனியம் குளோரைடுடன் இது வினைபுரிவதால் நேர்மின் அசோ சாயம் அடிப்படை ஆரஞ்சு 1 உருவாகிறது. அசிட்டால்டிகைடுடன் சேர்த்து ஒடுக்க வினைக்கு உட்படுத்துவதால் அடிப்படை மஞ்சள் 9 என்ற அக்ரிடீன் சாயம் உருவாகிறது Thomas Gessner and Udo Mayer "Triarylmethane and Diarylmethane Dyes" in Ullmann's Encyclopedia of Industrial Chemistry 2002, Wiley-VCH, Weinheim.


 மேற்கோள்கள் 

பகுப்பு:டையமீன்கள்
பகுப்பு:அனிலின்கள்
பகுப்பு:ஒற்றைப்படிகள்
பகுப்பு:ஆல்க்கைல்-பதிலீடு பென்சீன்கள்